#### Борба против организираниот криминал

Воспоставена е правната и институционалната рамка и постои активна регионална и меѓународна соработка, вклучително и преку Европравда и Европол. Земјата доби пристап до платформата СИЕНА (SIENA) на Европол во 2013 година, со што значително се зајакна размената на информации со телата за спроведување на законот на Европската Унија. Како што беше случај во претходните години, беа спроведени голем број успешни полициски операции против организирани групи, особено прекинување на меѓународни патишта за трговија со дрога и криумчарење емигранти. Изготвена е евиденција на сите случаи на организиран криминал и корупција започнати од страна на Министерството за внатрешни работи (Одделение за сузбивање на организиран и сериозен криминал) од 2008 година, но потребни се дополнителни напори за следење на сите случаи од истрагата до финална казна, вклучително и преку подобрени повратни информации и размена на информации помеѓу органите за спроведување на законот, обвинителството и судовите. Капацитетот за борба против организираниот криминал останува отежнат од фактот дека ниту Националниот координативен центар за борба против организираниот криминал, ниту Националната разузнавачка база на податоци сè уште не профункционирале, а постојат и одложувања во воспоставувањето на Истражните центри предвидени во новиот Закон за кривична постапка.

Деталната анализа на состојбите во борбата против организираниот криминал, видете го Поглавјето 24 - Правда, слобода и безбедност .

### 2.2. Човекови права и заштита на малцинствата

Воспоставена е севкупната рамка за заштита на фундаменталните права, но потребно е поголемо фокусирање кон нејзино ефективно спроведување.

Состојбата со слободата на изразување и натаму е многу проблематична. Ова е случај, и покрај воведувањето на сеопфатно ново законодавство за медиуми на крајот на 2013 година, по одржаните широки јавни консултации и совети од меѓународни организации.

Постои индиректна државна контрола врз медиумската продукција преку владини реклами и фаворизирани медиуми од Владата (и кон кои е наклонета). Јавниот радиодифузен сервис нецелосно ја одигрува својата улога во обезбедување избалансирана и информативна медиумска содржина, а неговата политичка пристрасност беше забележана од страна на ОБСЕ/ОДИХР во текот на овогодинешните и минатогодишните избори. Ова резултира со ѝ недостаток од вистинско независно известување и недостаток од точни и објективни информации кои ќе бидат достапни на јавноста од страна на актуелните медиуми. Лошите новинарски стандарди и етика придонесуваат кон состојбата. Позитивен настан е воспоставувањето на саморегулаторно тело, формирано во декември 2013 година од страна на самите медиумски актери. Истото треба да биде поддржано со цел да стане оперативно што е можно поскоро. Во септември 2014 година, Владата подготви податоци за владиното рекламирање, вклучувајќи делумни, јавно достапни бројки; сепак сè уште е нејасно кои медиуми се примарните корисници на ваквите кампањи и според кои критериуми се исплатени јавните средства. Продолжуваат да се покренуваат тужби за клевета од страна на новинари против други новинари (истакнувајќи го ниското ниво на солидарност во рамките на фелата), од страна на политичари против новинари (создавајќи застрашувачки ефект врз слободата на изразување) и од страна на политичари против други политичари (наместо отворена јавна расправа). Пресудите на судот кои ги потврдуваат тврдењата за клевета се релативно ниски и се релативно конзервативни во нивниот надомест на штета; сепак постојат исклучоци, вклучително и случаи на јавни личности. Ова испраќа штетни пораки, како во однос на слободата на изразување така и за непристрасноста на судовите. Треба да се развијат не - судски средства за решавање на ваквите случаи и истите да бидат интензивно промовирани од страна на Владата и од страна на новинарите, а јавните личности треба да даваат пример.

Што се однесува до правата на лезбијките, хомосексуалците, бисексуалците, транссексуалците и интерсексуалците (ЛГБТИ), насилните инциденти против Центарот за поддршка на ЛГБТИ не се повторија. Сепак, сторителите на овие инциденти допрва треба да бидат кривично гонети. Потребни се значителни напори за да се подигне свеста и да се почитуваат различностите во општеството и да се неутрализира нетолеранцијата која се шири преку медиумите и социјалните мрежи. Податоците за пријавување, истрага и гонење на говор на омраза и дела од омраза не се собираат систематски, а треба да се зајакнеи обуката за органите за спроведување на

12